छत्तीसगढ़ में BJP और केंद्र में मोदी सरकार बनाने का संकल्प दिलाया
Amit Shah Chhattisgarh Durg Bhilai Visit Latest News and Update;  केंद्रीय गृहमंत्री अमित शाह रायपुर से रवाना होकर भिलाई के जयंती स्टेडियम पहुंचे। यहां से वे सीधे उषा बारले के घर जाएंगे। उनके दौरे पर सीएम भूपेश बघेल ने ट्वीट कर लिखा
गृहमंत्री अमित शाह ने दुर्ग के रविशंकर स्टेडियम से छत्तीसगढ़ में इसी साल होने वाले विधानसभा चुनाव और 2024 में होने वाले लोकसभा चुनाव के प्रचार का शंखनाद कर दिया। उन्होंने कहा, कांग्रेस ने 70 साल तक राम का अपमान किया। लोग संकल्प लें कि वे छत्तीसगढ़ में भाजपा की सरकार बनाएंगे और केंद्र में मोदी की सरकार बनाएंगे।
शाह बोले 2014 से पहले केंद्र में सोनिया-मनमोहन की 10 साल की सरकार ने 12 लाख करोड़ रुपए का घोटाला किया था। इससे पहले उन्होंने पद्मश्री उषा बारले के घर जाकर उनसे व परिवार से मुलाकात की।प्रधानमंत्री नरेंद्र मोदी के कार्यकाल के 9 साल पूरे होने पर केंद्रीय नेता जनता के बीच जा रहे हैं।
इसी सिलसिले में गृहमंत्री अमित शाह गुरुवार को दुर्ग पहुंचे। यहां उन्होंने एक बड़ी आमसभा को संबोधित किया। संबोधन की शुरुआत में ही उन्होंने प्रदेश की कांग्रेस सरकार को चेतावनी देते हुए कहा, यहां उपस्थित विशाल जनता को छत्तीसगढ़ के मुख्यमंत्री देख लें और समझ लें कि उनकी उल्टी गिनती शुरू हो गई है। इसके बाद वे केंद्रीय मुद्दों पर आ गए।
अमित शाह ने अपने संबोधन में क्या कुछ कहा, सिलसिलेवार पढ़िए..
2014 से पहले जब केंद्र में सोनिया-मनमोहन की सरकार थी। तब उन्होंने 12 लाख करोड़ रुपए का घोटाला किया। आज मोदी जी की सरकार को 9 साल हो गए हैं, विपक्ष घोटाले का आरोप नहीं लगा सकता। केंद्र में जब कांग्रेस की सरकार थी तो आए दिन आतंकवादी हमला होते थे। आलिया, मालिया, जमालिया पाकिस्तान से घुसते थे और जवानों का सर काटकर ले जाते थे। मोदी सरकार में पाकिस्तान ने उरी, पुलमावा में हमला किया तो पीएम मोदी ने 10 दिन के अंदर सर्जिकल स्ट्राइक करके पाकिस्तान को सबक सिखाया।
धारा 370 हटाई, एक कंकड़ तक नहीं चला
5 अगस्त 2014 को धारा 370 को हटाया कांग्रेस कह रही थी मत हटाओ। राहुल के नेतृत्व में सभी कहते रहे कश्मीर में खून की नदियां बह जाएंगी। लेकिन हकीकत ये रही की वहां एक कंकड़ तक नहीं चला। 
रामलला का दर्शन करने टिकिट तैयार रखें
शाह ने लोगों से कहा कि वे जनवरी में अयोध्या का टिकिट तैयार रखें, क्योंकि मंदिर के गर्भगृह में रामलला के दर्शन होने वाले हैं। वे बोले प्रभु राम का मंदिर बनाने को लेकर कांग्रेस लटका रही थी, भटका रही थी। मोदी जी ने ये काम किया और जनवरी में लोग रामलला के दर्शन कर पाएंगे। प्रभु श्री राम को उसी जगह स्थापित किया गया। जिस स्थान में उनका जन्म हुआ था। 
विदेशी नेता मोदी के पैर छू रहे हैं
शाह बोले विदेशों में नरेन्द्र मोदी के नारे लग रहे हैं। नरेंद्र मोदी जी जहां जाते हैं वहां के लीडर, नेता उनसे ऑटोग्राफ लेते हैं। अपाइंटमेंट चाहते हैं। जी-7 में मोदी जी गए तो एक राष्ट्र के प्रमुख ने उनके पैर छुए। पूरी दुनिया में मोदी-मोदी के नारे लग रहे हैं। ये नारे मोदी नहीं बल्कि देश की जनता का सम्मान है। उन्होंने आदिवासी समाज की बेटी को राष्ट्रपति बनाया है। पीएम मोदी ने 9 साल में हर गरीब के बिजली, शौचालय , रसोई गैस, 5 किलो अनाज मुफ्त दिया। 130 करोड़ की जनता को कोरोना के टीके मुफ्त में लगावाए हैं।
छत्तीसगढ़ सरकार पर हमला
अमित शाह ने कहा, छत्तीसगढ़ की बघेल सरकार हर मोर्चे पर फेल है। एक हजार किसानों ने आत्महत्या की। बेरोजगारी लगातार बढ़ी है। केंद्र सरकार ने 74 हजार करोड़ रुपए किसानों के बैंक अकाउंट में भेजा। भूपेश सरकार ने मात्र 12,100 करोड़ रुपए किसानों, गरीबों को दिए।
अमित शाह ने कहा, भूपेश बघेल की सरकार ने शराबबंदी की घोषणा की थी, शराब की होम डिलीवरी करने लगी। 10 लाख नौकरी देने का वादा किया, लेकिन युवाओं को नौकरी नहीं दी। बेरोजगारी भत्ता देने का वादा किया लेकिन नहीं दिया। बुजुर्ग माताओं को वृद्धा पेंशन अब समय पर नहीं पहुंच रही है। प्रदेश पर 1.5 लाख करोड़ का कर्ज भी इस सरकार ने कर दिया है।
मोदी सरकार की उपलब्धियों को गिनाया
अमित शाह ने कहा, मोदी सरकार ने 38 लाख किसानों को 6 हजार हर साल दिया। 35 लाख जल कनेक्शन दिया। 38 लाख महिलाओं के लिए शौचालय बनवाया। 52 लाख परिवार को 5 किलो अनाज दिया। 6 लाख महिलाओं को गैस कनेक्शन दिया।आईआईटी भिलाई भी केंद्र सरकार ने दिया।2 लाख से ज्यादा लोगों को जल जीवन के तहत नल कनेक्शन मिला।
पद्मश्री उषा बारले से मुलाकात के सियासी मायने
राजनीतिक गलियारों में चर्चा है कि वह बीजेपी के टिकट पर अहिवारा विधानसभा या पाटन विधानसभा क्षेत्र से उषा बारले चुनाव लड़ सकती हैं। पद्मश्री पुरस्कार लेते समय उनके प्रेजेंटेशन से प्रधानमंत्री नरेंद्र मोदी और गृहमंत्री अमित शाह काफी प्रभावित हुए थे। बाद में चर्चा हुई कि वह आने वाले दिनों में बीजेपी में एंट्री कर सकती हैं।
अब जानिए अमित शाह के दौरे से पहले आज क्या-क्या हुआ..
अमित शाह के दौरे पर मुख्यमंत्री भूपेश बघेल ने ट्वीट करके लिखा है कि, राम के ननिहाल में उनका स्वागत है। मैं उनसे आग्रह करता हूं कि रामायण और राम की छवि बिगाड़ने वाली फिल्म आदिपुरुष को बैन करने की घोषणा करें।
NSUI कार्यकर्ताओं ने जताया विरोध
भिलाई पावर हाउस में अमित शाह को काले झंडे दिखाने की कोशिश करने वाले सैकड़ों NSUI कार्यकर्ताओं को पुलिस ने गिरफ्तार कर लिया गया था। शाह की सुरक्षा में पूरे शहर को छावनी में तब्दील किया गया था।
रायपुर एयरपोर्ट पर रमन सिंह ने उनकी अगवानी की थी। उनके साथ अरुण साव, रामविचार नेताम, बृजमोहन अग्रवाल, अजय चंद्राकर, राजेश मूणत के साथ भाजपा के कई नेता मौजूद थे। इनसे मुलाकात के बाद अमित शाह दुर्ग के लिए रवाना हुए थे।
अब देखिए शाह के दौरे से जुड़ी कुछ तस्वीरें
अमित शाह के दौरे से जुड़ी और भी खबर पढ़ सकते हैं...
1. शाह ने निभाया वादा उषा बारले के घर पहुंचकर बने मेहमान:पंडवानी गायिका ने कहा - चुनाव लड़ने का नहीं लिया कोई फैसला
गृहमंत्री अमित शाह की मेहमानवाजी के बाद खुश होकर पंडवानी गायिका पद्मश्री उषा बारले ने छत्तीसगढ़ी गीत के जरिए अपनी भावनाओं को प्रकट किया। अमित शाह आज दुर्ग दौरे पर थे और यहां भिलाई में वे विशेष रूप पंडवानी गायिका उषा बारले के निवास पहुंचे। यहां छत्तीसगढ़ी परिधान में उन्होंने पारम्परिक रूप से गृहमंत्री का स्वागत किया।​​​​​​​ पढ़ें पूरी खबर...
2. भूपेश बघेल बोले-सरोज दीदी का जन्मदिन मनाने आ रहे गृहमंत्री:अमित शाह के दौरे पर कहा- हमेशा से दुर्ग कांग्रेस का गढ़ रहा है​​​​​​​
केन्द्रीय गृहमंत्री अमित शाह गुरुवार को दुर्ग दौरे पर आ रहे हैं। उनके दौरे को लेकर मुख्यमंत्री भपेश बघेल ने कहा, 22 तारीख को सरोज दीदी का जन्मदिन है, हो सकता है उनका जन्मदिन मनाने आ रहे हों।​​​​​​​
3. राज्यसभा सांसद को बिना बर्थ डे विश किए चले गए शाह:युवाओं को कहा जिगर के टुकड़े तो झूम उठे कार्यकर्ता
22 जून यानि आज राज्यसभा सांसद और दुर्ग की भाजपा नेत्री सरोज पाण्डेय का जन्मदिन है। आज के दिन केंद्रीय गृहमंत्री अमित शाह का दुर्ग में आम सभा का कार्यक्रम था। उन्होंने दुर्ग स्थित रविशंकर शुक्ल स्टेडियम में आम सभा को संबोधित भी किया, लेकिन सरोज पाण्डेय को बर्थडे विश किए बिना ही चले गए। इससे सरोज गुट के समर्थकों में काफी निराशा है।​​​​​​​ पढ़ें पूरी खबर...
 4. अमित शाह के दौरे पर भूपेश बघेल का ट्वीट वार...:राम के ननिहाल आए,आदिपुरुष पर बैन की घोषणा किए बिना चले गए
गुरुवार को केंद्रीय गृहमंत्री अमित शाह दुर्ग में सभा करके लौट गए। इस बीच मुख्यमंत्री भूपेश बघेल का ट्वीट-वॉर केंद्रीय गृहमंत्री पर जारी रहा। रायपुर एयरपोर्ट पर उतरते ही एक ट्वीट मुख्यमंत्री की ओर से सामने आया और जब गृह मंत्री लौट गए तब भी एक सियासी ट्वीट मुख्यमंत्री भूपेश बघेल ने जारी किया। पढ़ें पूरी खबर...